Rozsudok Okresného súdu Prievidza sp. zn. 20T/64/2025 z 1. 10. 2025
Rozsudok Okresného súdu Prievidza z 1. októbra 2025, sp. zn. 20T/64/2025, ECLI:SK:OSPD:2025:3825010861.2
Súd: Okresný súd Prievidza
Spisová značka: 20T/64/2025
ECLI: ECLI:SK:OSPD:2025:3825010861.2
Dátum vydania: 1. 10. 2025
Forma: Rozsudok
Oblasť práva: Trestné právo

Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/64/2025 3825010861 01. 10. 2025 Mgr. Alexandra Čerňanská Pindejová ECLI:SK:OSPD:2025:3825010861.2
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. B., nar. XX.XX.XXXX v C., trvale bytom mesto C., t.č. vo výkone väzby v Ústave na výkon trestu odňatia slobody a Ústave na výkon väzby Ilava, pre prečin nebezpečného vyhrážania podľa § 360 odsek 1 Trestného zákona, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 01. októbra 2025 v Bánovciach nad Bebravou, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Prievidza a obvineným A. B., nar. XX.XX.XXXX zo dňa 10.09.2025, č.k. 1Pv XXX/XX/XXXX - 40, čo potvrdzuje týmto rozsudkom: Obvinený A. B., nar. XX.XX.XXXX v C., trvale bytom mesto C., t.č. vo výkone väzby v Ústave na výkon trestu odňatia slobody a Ústave na výkon väzby Ilava je
v i n n ý, ž e
dňa 19.06.2025 v čase okolo 11:35 hod. v C. D. E. F. G. XXX/XX sa snažil vojsť do bytu č. X poškodenej H. I., čo sa mu však nepodarilo, pričom poškodená zatvorila a zamkla dvere a preto začal obvinený hrubo vulgárne nadávať poškodenej H. I., búchal jej do dverí a keď poškodená neotvárala, tak na ňu zakričal ,,ty ku..a, ak mi neotvoríš dvere, tak uvidíš a keď ťa stretnem v meste, tak ti hlavu odrežem!", pričom toto konanie vzbudilo u poškodenej H. I. dôvodnú obavu o jej život a zdravie a obavu, že obvinený svoje vyhrážky naplní, ktorá z uvedeného dôvodu zatelefonovala na políciu, pričom ako to obvinený započul, tak z miesta ušiel, teda inému sa vyhrážal smrťou takým spôsobom, že to mohlo vzbudiť dôvodnú obavu č í m s p á ch a l prečin nebezpečného vyhrážania podľa § 360 odsek 1 Trestného zákona. Za
to
sa
o d s u d z u j e:
Podľa § 360 odsek 1 Trestného zákona s poukazom na § 36 písmeno l) Trestného zákona, § 38 odsek 2 Trestného zákona na trest odňatia slobody vo výmere 4 (štyri) mesiace nepodmienečne.
Podľa § 48 odsek 2 písmeno a) Trestného zákona súd obvineného na výkon trestu odňatia slobody zaraďuje do ústavu na výkon trestu odňatia slobody s minimálnym stupňom stráženia. odôvodnenie: Dňa 10.09.2025 bol Okresnému súdu Prievidza doručený návrh prokurátora Okresnej prokuratúry Prievidza na schválenie dohody o vine a treste pod č.k. 1Pv 250/25/3307, ktorú dohodu uzatvoril prokurátor Okresnej prokuratúry Prievidza s obvineným dňa 10.09.2025 v znení uvedenom vo výrokovej časti tohto rozsudku. Konanie o dohode o vine a treste začal prokurátor z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvedený obvinený, upovedomený obhajca, prokurátor Okresnej prokuratúry Partizánske a poškodená. Na verejnom zasadnutí po prednesení návrhu dohody o vine a treste prokurátorom Okresnej prokuratúry Prievidza obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno??. Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Prievidzi ČVS: J./X-XXX-XX-XXXX, pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

